
 19.6.2020
 BG
 Официален вестник на Европейския съюз
 L 196/1
 РЕГЛАМЕНТ ЗА ИЗПЪЛНЕНИЕ (ЕС) 2020/847 НА СЪВЕТА
 от 18 юни 2020 година
 за прилагане на Регламент (ЕС) No 267/2012 относно ограничителни мерки срещу Иран
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) No 267/2012 на Съвета от 23 март 2012 г. относно ограничителни мерки срещу Иран и за отмяна на Регламент (ЕС) No 961/2010 (1), и по-специално член 46, параграф 2 от него,
 като взе предвид предложението на върховния представител на Съюза по въпросите на външните работи и политиката на сигурност,
 като има предвид, че:
 (1)
 На 23 март 2012 г. Съветът прие Регламент (ЕС) No 267/2012.
 (2)
 Въз основа на преразглеждането на приложение II към Решение 2010/413/ОВППС Съветът стигна до заключението, че следва да се запазят ограничителните мерки срещу всички лица и образувания в списъка, който се съдържа в посоченото приложение, доколкото техните имена не фигурират в приложение VI към същото решение.
 (3)
 Съветът стигна и до заключението, че 10 вписвания, включени в приложение IX към Регламент (ЕС) No 267/2012, следва да бъдат актуализирани.
 (4)
 Поради това Регламент (ЕС) No 267/2012 следва да бъде съответно изменен,
 ПРИЕ НАСТОЯЩИЯ РЕГЛАМЕНТ:
 Член 1
 Приложение IX към Регламент (ЕС) No 267/2012 се изменя съгласно приложението към настоящия регламент.
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 18 юни 2020 година.
 За Съвета
 Председател
 A. METELKO-ZGOMBIĆ
 (1) ОВ L 88, 24.3.2012 г., стр. 1.
 ПРИЛОЖЕНИЕ
 Приложение IХ към Регламент (ЕС) No 267/2012 се изменя, както следва:
 1)
 в точка „I. Лица и образувания, участващи в ядрени дейности и в дейности, свързани с балистични ракети, и лица и образувания, оказващи подкрепа на правителството на Иран“ следните вписвания заменят съответните вписвания в подточка „A. Лица“:
 Име
 Идентификационни данни
 Основания
 Дата на включване в списъка
 „8.
 Ebrahim MAHMUDZADEH
 Бивш управителен директор на Iran Electronic Industries (вж. част Б, No 20). Понастоящем генерален директор на Организацията за социална сигурност на въоръжените сили.
 23.6.2008 г.
 12.
 Mohammad Reza MOVASAGHNIA
 Бивш ръководител на Samen Al A’Emmeh Industries Group (SAIG), известна още като Cruise Missile Industry Group. Тази организация е посочена по силата на Резолюция 1747 на ССООН и е вписана в Приложение I към Обща позиция 2007/140/ОВППС.
 26.7.2010 г.
 25.
 Sayed Shamsuddin BORBORUDI
 (изв. още като Seyed Shamseddin BORBOROUDI)
 Дата на раждане: 21.9.1969 г.
 Бивш заместник-ръководител на посочената от ООН Иранска организация за атомна енергия, в която е работил като подчинен на посочения от ООН Feridun Abbasi Davani. Поне от 2002 г. участва в иранската ядрена програма, включително като бивш ръководител по снабдяването и логистиката към AMAD, където е отговарял за използването на фиктивни дружества, като Kimia Madan, за набавянето на оборудване и материали за целите на иранската програма за ядрени оръжия.
 1.12.2011 г.“;
 2)
 в точка „I. Лица и образувания, участващи в ядрени дейности и в дейности, свързани с